Z m l u v a o d i e l o

uzatvorená podľa § 536 a nasl. zákona č. 513/1991 Zb. Obchodného zákonníka v platnom znení

Číslo zmluvy u objednávateľa:

Číslo zmluvy u zhotoviteľa:

**Zmluvné strany:**

**Objednávateľ :**

Obchodné meno: **Technická Univerzita vo Zvolene**

Sídlo: ul. T. G. Masaryka 24, 960 01 Zvolen

IČO: 00397440

DIČ: 2020474808

IČ DPH: SK2020474808

Registrácia: TU vo Zvolene zriadená zákonom č. 131/2002 Z.z. o vysokých školách v znení neskorších predpisov

V zastúpení: Dr.h.c.prof. Ing. Rudolf Kropil, PhD., rektor

Zodpovedný za plnenie

predmetu zmluvy: prof. Ing. Marek Fabrika, PhD.

Bankové spojenie: Štátna pokladnica Bratislava

Číslo účtu v tvare IBAN: SK59 8180 0000 0070 0038 9206

*BIC:* SPSRSKBAXXX

*(ďalej len „****objednávateľ****“)*

**a**

**Zhotoviteľ :**

Obchodné meno: **Slovakia Supercomputers s.r.o.**

Sídlo: Letná 27, 040 01 Košice

IČO: 35 938 081

DIČ: 2022018922

IČ DPH: SK2022018922

Zapísaný v:   Obchodnom registri Okresného súdu Košice I, oddiel Sro, vložka č. 17233/V

V zastúpení: Ing. Marián Ďuratný – konateľ spoločnosti

Zodpovedný za plnenie

predmetu zmluvy: Ing. Marián Ďuratný

Bankové spojenie: Tatra banka, a. s.

Číslo účtu v tvare IBAN: *SK29 1100 0000 0026 2177 0787*

*BIC: TATRSKBX*

*(ďalej len „****zhotoviteľ****“)*

uzatvárajú túto Zmluvu o dielo *(ďalej len „****zmluva****“)* za nasledovných zmluvných podmienok:

**Čl. I.**

**Predmet zmluvy**

1. **Zhotoviteľ sa zaväzuje** objednávateľovi poskytnúť upgrade zariadenia 3D jaskyne podľa špecifikácie uvedenej v bodoch 3) a 4) čl. I. tejto zmluvy *(ďalej len „****dielo****“)* a **objednávateľ sa zaväzuje zaplatiť dohodnutú cenu za dielo** po splnení podmienok uvedených v zmluve.
2. Zmluvné strany sa dohodli, že zhotoviteľ nie je viazaný pri určení postupu a spôsobu zhotovenia diela pokynmi objednávateľa.
3. Špecifikácia, bližší popis diela: Služba obsahuje rozšírenie zariadenia 3D jaskyne na Technickej univerzite vo Zvolene, T. G. Masaryka 24, 960 01 Zvolen o nasledujúce funkcionality pri zachovaní plnej kompatibility so zariadením 3D jaskyne: a) upgrade projektorov na rozlíšenie 1920x1200 výmenou telies projektorov bez optiky, úprava stojanov, výmena video kabeláže, montáž, nastavenie a kalibrácia projektorov v 3D jaskyni; b) upgrade polohovacieho zariadenia, ovládač, kabeláž, nastavenie a kalibrácia, rozhranie pre softvér 3D jaskyne; c) bezdrôtový HMD adaptér; d) SSD disk pre riadiacu konzolu, výmena existujúceho disku v riadiacej konzole, reinštalácia OS a softvéru 3D jaskyne; e) sieťový switch a jeho inštalácia; f) čistenie projekčných zrkadiel Da-Lite Mylar inštalovaných v 3D jaskyni; g) 8ks serverov, výmena starých serverov s reinštaláciou softvéru 3D jaskyne a jeho sprevádzkovanie.
4. Podrobná špecifikácia predmetu zmluvy:

|  |  |  |
| --- | --- | --- |
| Položka | Typ | Mn. |
| Upgrade projektorov  | NEC PA803U bez optiky, kompatibilný s aktuálne používanou optikou, demontáž starých projektorov, úprava stojanov,montáž nových projektorov,výmena video kabelážeinštalácia, nastavenie a kalibrácia projekcie pre cave zariadenie | 10 |
| Upgrade polohovacieho zariadenia | Sada pozostávajúca z:4ks HTC Base station 2.02ks HTC Tracker 3.0 pre HTC Vive2ks HTC Controller 2018kabeláž, inštalácia a nastavenie,kalibrácia pre cave zariadenie | 1 |
| Bezdrôtový HMD adaptér | VIVE Wireless Adapter | 1 |
| SSD disk | Samsung 870 EVO 1 TB s redukciou,inštalácia do konzoly, reinštalácia OS a Cave softvéru | 1 |
| Sieťový switch | Cisco CBS110-16T-EUinštalácia, zapojenie do lokálnej siete jaskyne | 1 |
| Čistenie projekčných zrkadiel | Vyčistenie 4ks Da-Lite Mylar 56“ x 84“ používaných v jaskyni | 1 |
| Grafický server | HP Omen/ 40L GT21-0006nc/ Tower/ i7-12700F/ 32GB/ 1TB SSD/ RTX 3070/ W11H/ 2Rdemontáž starých serverov, inštalácia nových serverov, inštalácia cave softvéru a jeho sprevádzkovanie | 8 |

**Čl. II.**

**Termíny a etapy plnenia diela**

1. Zmluvné strany sa dohodli, že dodávka diela sa uskutoční nasledovne:

 *Ukončenie inštalácií a školení: 31. 12. 2022*

# Zmluvné strany sa dohodli na dvoch etapách zhotovenia diela:

***Prvá etapa realizácie diela***: Realizačný výstup bude pozostávať z upgradu zariadenia 3D jaskyne podľa článku I. odsek 3 tejto zmluvy, časť b, c, d, e, f, g.

# *Prezentácia prvej etapy*: Prezentácia funkčnosti nových serverov, konzoly a polohovacieho zariadenia 3D jaskyne po vykonaní všetkých potrebných úprav.

***Druhá etapa realizácie diela***: Realizačný výstup bude pozostávať z upgradu zariadenia 3D jaskyne podľa článku I. odsek 3 tejto zmluvy, časť a.

# *Prezentácia celého diela*: Prezentácia plnej funkčnosti 3D jaskyne po vykonaní všetkých úprav oboch etáp.

# *Školenie*: Zhotoviteľ vyškolí hlavných používateľov diela podľa vopred dohodnutého a schváleného harmonogramu.

**Čl. III.**

**Finančné podmienky a fakturácia dodávky**

1. Celková cena za dodávku celého predmetu zmluvy v rozsahu článku I. kúpnej zmluvy bola dohodnutá v zmysle zákona č. 18/1996 Z. z. o cenách v znení neskorších predpisov takto:

|  |  |  |  |
| --- | --- | --- | --- |
|  | **Cena v EUR bez DPH** |  **DPH 20%**  |  **Cena v EUR s DPH** |
| **Prvá etapa** **realizácie diela** | 29 310 | 5 862 | 35 172 |
| **Druhá etapa realizácie diela**  | 53 000 | 10 600 | 63 600 |
| **Cena celkom za celý predmet zákazky:** | 82 310 | 16 462 | 98 772 |

*Slovom: deväťdesiatosem tisíc sedemsto sedemdesiatdva EUR vrátane DPH*

*(Pozn.: Ak uchádzač nie je platiteľom DPH na Slovensku, vyčísluje zmluvnú cenu v EUR bez DPH!)*

1. Do 30 dní odo dňa ukončenia jednotlivej etapy realizácie diela a jeho prevzatí a odovzdaní do rutinnej prevádzky objednávateľ uhradí zhotoviteľovi faktúru vyhotovenú zhotoviteľom vo výške uvedenej v článku III. odsek 1 tejto zmluvy.
2. Fakturácia bude rozdelená na dve časti zodpovedajúce jednotlivým etapám realizácie diela.

**Čl. IV.**

**Záruky funkčnosti**

1. Zhotoviteľ zodpovedá za vady, ktoré má dielo v čase jeho odovzdania objednávateľovi.
2. Zhotoviteľ nezodpovedá za vady diela, ak tieto spôsobilo použitie podkladov a informácií odovzdaných mu pre zhotovenie veci objednávateľom v prípade, že zhotoviteľ ani pri vynaložení odbornej starostlivosti nevhodnosť týchto podkladov nemohol zistiť.
3. Ak bude dodaním vadného diela porušená táto zmluva podstatným spôsobom, môže objednávateľ:
4. požadovať odstránenie vád zhotovením nového diela
5. požadovať odstránenie vád opravou, ak je to možné
6. požadovať primeranú zľavu z ceny
7. odstúpiť od zmluvy.

Objednávateľ je povinný oznámiť zhotoviteľovi vady diela bez zbytočného odkladu po tom, ako ich zistí. Oznámenie o vadách musí obsahovať aj zvolený nárok podľa písm. a), b), c), alebo d) tohto odseku.

1. Ak objednávateľ požaduje odstránenie vád diela, nemôže pred uplynutím dodatočnej primeranej lehoty, ktorú je povinný poskytnúť na tento účel zhotoviteľovi, uplatniť iné nároky z vád, okrem nároku na náhradu škody a na zmluvnú pokutu, ibaže mu zhotoviteľ oznámi, že nesplní svoje povinnosti v tejto lehote.
2. Zhotoviteľ ručí za funkčnosť inštalovaného softvérového vybavenia v rozsahu vlastností definovaných v používateľskej dokumentácií v režime nahlasovania a odstraňovania chýb diela, ktorý je nedeliteľnou súčasťou tejto zmluvy. V prípade vady diela v záručnej dobe 24 mesiacov, odstráni zhotoviteľ túto chybu bezplatne.
3. V prípade úprav v dodanom softvérovom vybavení alebo v systémovom prostredí inou osobou než zhotoviteľom *(alebo osobou, ktorou zhotoviteľ k tomuto účelu písomne neschváli),* neručí zhotoviteľ za funkčnosť predmetného programového vybavenia.
4. Záruka sa nevzťahuje na vady a škody, ktoré vznikli vonkajšími vplyvmi, najmä nekvalitou napájacieho napätia, alebo nedbalosťou, či nesprávnou obsluhou pri prevádzke, poruchou technických prostriedkov, alebo chýb systémového prostredia, prípadne nerešpektovanie zjednaní podľa tejto zmluvy, odporučenia zhotoviteľa uvedené v technickej alebo používateľskej dokumentácií, alebo v iných zápisoch medzi zmluvnými stranami.

**Čl. V.**

**Spôsobilosť diela k prevzatiu**

 Proces prevzatia diela je rozdelený na Odovzdanie a Akceptáciu. Dielo môže byť odovzdávané postupne formou čiastočných plnení. Za definitívne prevzaté možno dielo, alebo čiastočné plnenie, považovať po potvrdení akceptácie *(protokol o odovzdaní)* menovaným zástupcom objednávateľa. Objednávateľ je oprávnený odmietnuť potvrdiť akceptáciu diela, resp. čiastkového plnenia diela ak dielo, resp. čiastkové plnenie diela nefunguje bez porúch nespôsobených objednávateľom, resp. objednávateľom dodaným softvérom.

**Čl. VI.**

**Vlastnícke právo k zhotovovanej veci**

1. Vlastníkom diela *(ako aj jeho častí)* je zhotoviteľ, ktorý nesie aj nebezpečenstvo škody na nej. Vlastníctvo, ako i nebezpečenstvo škody, prechádza na objednávateľa dňom odovzdania a prevzatia diela.

**Čl. VII.**

**Zmluvné pokuty**

1. Ak je zhotoviteľ v omeškaní s odovzdaním jednotlivých etáp resp. dokončením diela, zaplatí objednávateľovi za každý deň omeškania zmluvnú pokutu vo výške 0,05% z ceny neodovzdanej časti predmetu zmluvy až do dátumu dodania predmetu zmluvy.
2. Ak je objednávateľ v omeškaní s platením faktúr a to i zálohových, je povinný zaplatiť zhotoviteľovi zmluvnú pokutu vo výške 0,05% z dlžnej čiastky za každý deň omeškania až do ich úplného zaplatenia.
3. Ak niektorá zo Zmluvných strán nedodrží svoje záväzky stanovené touto zmluvou, a v takomto jednaní bude pokračovať v rozsahu tridsať (30) kalendárnych dní po obdržaní písomného upozornenia na túto skutočnosť s odvolaním sa na toto ustanovenie, druhá Zmluvná strana môže odstúpiť od zmluvy celkom, alebo v jej jednotlivých častiach bez toho, že by sa tým zbavovala akýchkoľvek iných svojich práv. Toto nezbavuje povinnosti Zmluvných strán vyrovnať svoje záväzky voči sebe ku dňu ukončenia platnosti Zmluvy.
4. Zhotoviteľ nebude zodpovedný za prípadné oneskorenia pri plnení svojich záväzkov podľa tejto Zmluvy, ktoré sú dôsledkom príčin vzniknutých evidentne mimo možnosti jeho kontroly, výhradne z dôvodu vyššej moci brániacej splneniu jeho povinností.

**VIII.**

**Záverečné ustanovenia**

1. Dielo, ktoré je predmetom tejto zmluvy je financované z finančných prostriedkov projektu s ITMS kódom 313011T678 a s názvom „Komplexný výskum mitigačných a adaptačných opatrení na zmiernenie negatívnych dopadov klimatických zmien na lesné ekosystémy Slovenska“ získaných refundáciou mzdových nákladov riešiteľov v období rokoch 2016-2019 a vyčlenených na modernizáciu výskumnej infraštruktúry, za účelom zabezpečenia udržateľnosti výstupov uvedeného projektu.
2. Zmluvné strany sa dohodli, že akékoľvek zmeny tejto zmluvy je možné vykonať len po vzájomnej dohode vo forme písomných dodatkov podpísaných štatutárnymi zástupcami oboch zmluvných strán.
3. Vzťahy zmluvných strán, vyplývajúce z tejto zmluvy a v tejto zmluve bližšie neupravené, sa riadia príslušnými ustanoveniami zákona č. 513/1991 Zb. Obchodný zákonník a ďalšími všeobecne záväznými právnymi predpismi.
4. Táto zmluva nadobúda platnosť dňom jej podpísania obidvomi zmluvnými stranami.
5. Účinnosť zmluva nadobúda dňom nasledujúcim po dni jej zverejnenia v zmysle § 47a Občianskeho zákonníka doplneného zákonom č. 546/2010 Z.z.
6. Zmluvné strany berú na vedomie, že podľa ust. § 5a ods. 1 a 4 zákona č. 211/2000 Z.z. o slobodnom prístupe k informáciám v znení neskorších predpisov , sa v prípade tejto zmluvy jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom na Úrade vlády SR.
7. Zmluvné strany berú na vedomie, že zverejnenie zmluvy v CRZ v súlade a rozsahu podľa zákona č. 211/2000 Z.z. o slobodnom prístupe k informáciám v znení neskorších predpisov, nie je porušením alebo ohrozením obchodného tajomstva.
8. Táto zmluva je vyhotovená v 4 vyhotoveniach, z ktorých každá zmluvná strana obdrží 2 vyhotovenia.

V ........................, dňa .......................... Vo Zvolene, dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Slovakia Supercomputers s.r.o. Technická univerzita vo Zvolene

 Ing. Marián Ďuratný, konateľ Dr.h.c. prof. Ing. Rudolf Kropil, PhD.

rektor

Osoba zodpovedná za plnenie zmluvy: Osoba zodpovedná za plnenie zmluvy:

.................................................... .................................................

 Ing. Marián Ďuratný prof. Ing. Marek Fabrika, PhD.